Rikunarita-ORG/Wikinium huggingface dataset:
# המזרח הקרוב

הגדרה מסורתית של המזרח הקרוב ואיראן  המזרח התיכון הרחב, ועבר הקווקז
**המזרח הקרוב** הוא מונח הכולל בתוכו מספר ארצות מזרח-תיכוניות, ושגבולותיו מוגדרים בצורה שונה על ידי היסטוריונים וארכאולוגים מחד, ועל ידי אנשי מדע המדינה וכלכלנים מאידך.

במובנו ההיסטורי-ארכאולוגי, המונח מתייחס לאזור שכולל בתוכו את אנטוליה, ארץ ישראל, מצרים, עבר הירדן, לבנון אשר נקראו בפי הצרפתים בשם "לבנט", וכן מסופוטמיה ועבר הקווקז.

במובנו הגאו-פוליטי של המונח, ההתייחסות היא בדרך כלל לארצות חבל הבלקן ודרום-מערב אסיה.

## ראו גם

* המזרח התיכון
	+ המשרק
	+ הלבנט

* צפון אפריקה
	+ המגרב
	+ קרן אפריקה

## קישורים חיצוניים

 מדיה וקבצים בנושא **המזרח הקרוב** בוויקישיתוף
* המזרח הקרוב, באתר אנציקלופדיה בריטניקה (באנגלית)
* המזרח הקרוב, באתר אנציקלופדיית ההיסטוריה העולמית (באנגלית)

|  |  |
| --- | --- |
| פורטל ארכאולוגיה של המזרח הקרוב |
ל**פורטל ארכאולוגיה של המזרח הקרוב** |

 ערך זה הוא קצרמר בנושא מדע המדינה ובנושא היסטוריה. אתם מוזמנים לתרום לוויקיפדיה ו**להרחיב אותו**.
# אנה פבלובה

אנה פבלובה
Анна Павловна (Матвеевна) Павлова|  |
|
לידה |
12 בפברואר 1882 סנקט פטרבורג, האימפריה הרוסית  |
|
פטירה |
23 בינואר 1931 (בגיל 48) האג, הולנד  |
|
מקום קבורה |
קרמטוריום גולדרס גרין  |
|
מדינה |
האימפריה הרוסית  |
|
השכלה |
אקדמיית וגנובה של הבלט הרוסי  |
|
תקופת פעילות |
מ-1899  |
|
השקפה דתית |
נצרות אורתודוקסית  |
|
בן זוג | Victor Dandré  |
|
פרסים והוקרה | * מפקד במסדר הדקל האקדמי
* ליטריס אט ארטיבוס
* Ingenio et arti
 |
|
חתימה |   |
|   |

 **אנה פבלובה** (ברוסית: **Анна Павлова**‏; 12 בפברואר 1881‏‏ - 23 בינואר 1931) הייתה בלרינה רוסייה מפורסמת בתחילת המאה ה-20.

## חייה

אנה פבלובה נולדה בסנקט פטרבורג שברוסיה למשפחת איכרים, והייתה ילדה חלשה וחולנית. ככל הנראה הייתה בת לא חוקית של הבנקאי היהודי לזר פוליאקוב. ערב אחד לקחה אותה אמה לראות את בלט "היפהפייה הנרדמת" בתיאטרון מריאינסקי. באותו ערב היא החליטה שהיא רוצה לרקוד את תפקיד הנסיכה ולהופיע באותו תיאטרון.

ב-1891 הכניסה אותה אמה לבית הספר הקיסרי לבלט, שם למדה אצל גדולי מורי הבלט ברוסיה באותה העת, בהם אנריקו צ'יקטי. היא העריצה רקדניות בעלות מראה שונה משלה. פבלובה פיתחה איכויות של יופי והייתה לסמל שהפריד אותה משאר הרקדניות. באפריל באותה שנה הופיעה לראשונה בפני קהל ביצירה מאת מריוס פטיפה. פבלובה סימה לימודיה בגיל 18, בשנת 1899 והצטרפה לבלט הקיסרי, התקדמה במהירות והפכה לסולנית שנייה בשנת 1902 ל-Première Danseuse בשנת 1905, ולרקדנית הראשית (פרימה בלרינה) בשנת 1906.

בן זוגה, מיכאיל פוקין, אחד מגדולי הכוריאוגרפים ורקדני הבלט בעולם, חיבר עבורה מבחר מיצירות הבלט שלו. היצירה המפורסמת ביותר שלו לרקדנית אנה פבלובה היא "מות הברבור", למוזיקה של סן סנס.

בראשית המאה ה-20 הקימה להקת בלט והחלה לסייר עימה ברחבי העולם. כאשר הגיעה עם "מות הברבור" להופעה בוולינגטון שבניו זילנד זכתה להצלחה רבה, והומצא הקינוח פבלובה על שמה. זוהי עוגה על בסיס מרנג עגול מקושט בקצפת ועליו פירות טריים, עוגה קלה ואוורירית, קשיחה וגם שברירית, בדומה לרקדנית.

בעת סיור של להקתה בהאג שבהולנד, הרכבת בה נסעה ירדה מהפסים. פבלובה, שהתעוררה משנתה בשל התאונה (אך לא נפגעה), יצאה מהרכבת אל הגשם השוטף בהיותה לבושה בכותונת לילה. בעקבות אירוע זה חלתה בדלקת ריאות, ונפטרה מסיבוכי המחלה בלונדון. טקס האשכבה נערך בכנסייה רוסית אורתודוקסית. גופתה נשרפה, והאפר הוטמן בקרמטוריום גולדרז גרין בגולדרז גרין שבלונדון. ביום טקס ההשכבה נערכה הופעה כסדרה לזכרה, אך אף רקדנית לא הופיעה במקומה, ואור סימן את המקום בו הייתה אמורה לרקוד.

## קישורים חיצוניים

* אנה פבלובה - מידע באתר הספרייה הלאומית של אוסטרליה
* קורות חיים, באתר הניו יורק טיימס
* אנה פבלובה, באתר "Find a Grave" (באנגלית)
* אנה פבלובה, באתר אנציקלופדיה בריטניקה (באנגלית)

* אנה פבלובה, במסד הנתונים הקולנועיים IMDb (באנגלית)

## הערות שוליים
# נקודת היפוך

מצב כדור הארץ ביחס לשמש, בשני ימי ההיפוך,בקיץ ובחורף: בדצמבר חצי הכדור הדרומי זוכה גם בשעות אור רבות יותר, וגם בזווית גבוהה יותר של השמש, לכן שם שיא הקיץ, ולהפך בחצי כדור הצפוני. ביוני המצב מתהפך, בשני חצאי הכדור, בהתאמה.
**נקודת היפוך** הוא היום במהלך השנה, שבו נטיית ציר כדור הארץ מגיעה לשיאה מול השמש. בכל שנה חלות שתי נקודות היפוך: נקודת ההיפוך הקיצית, שבה חצי כדור הארץ המדובר נמצא בנטייה מקסימלית אל השמש, ונקודת ההיפוך החורפית, שבה חצי כדור הארץ המדובר נמצא בנטייה מקסימלית מן מהשמש. נקודות ההיפוך מתרחשות סביב 21 בדצמבר ו-21 ביוני.

### ההבדלים בין נקודות ההיפוך

נקודת ההיפוך הקיצית מתרחשת ביום הארוך בשנה, כשהלילה באותו יום הוא הלילה הקצר ביותר. תושבי חצי הכדור הצפוני חווים את נקודת ההיפוך הקיצית ב-21 ביוני, בעוד שתושבי חצי הכדור הדרומי חווים את נקודת ההיפוך הקיצית ב-21 בדצמבר.

בחצי הכדור הצפוני, ביום בו מציינים את נקודת ההיפוך השמש נמצאת בנקודה הצפונית ביותר שלה. בהתאם לקו רוחב מסוים משתנה אורך היום. בשיקגו, למשל, היום (ב-21 ביוני 1999) ארך 15 שעות ושתי דקות. ככל שעולים צפונה, היום מתארך והלילה מתקצר, עד שבאזור הקוטב הצפוני יש אור גם בלילה.

## ראו גם

* עונות השנה
* מישור המילקה
* ארבע התקופות
* נקודת השוויון
* נקודת ההיפוך החורפית
* זמן באנטארקטיקה
* נקודת ההיפוך הקיצית

## קישורים חיצוניים

 מדיה וקבצים בנושא **נקודת היפוך** בוויקישיתוף
* אבי בליזובסקי, ‏היום חל היום הראשון של החורף – היום הקצר בשנה, באתר "הידען", 21 בדצמבר 2013
* אבי בליזובסקי, ‏נקודת היפוך הקיץ – היום בו השמש נמצאת בנקודה הצפונית ביותר, באתר "הידען", 21 ביוני 2015
* נקודת היפוך, באתר אנציקלופדיה בריטניקה (באנגלית)

## הערות שוליים